CELEX: 62007CA0281
Language: mt
Date: 2009-01-15 00:00:00
Title: Kawża C-281/07: Sentenza tal-Qorti tal-Ġustizzja (It-Tieni Awla) tal- 15 ta' Jannar 2009 (talba għal deċiżjoni preliminari tal-Bundesfinanzhof — il-Ġermanja) — Bayerische Hypotheken- und Vereinsbank AG vs Hauptzollamt Hamburg-Jonas (Regolament (KE, Euratom) Nru 2988/95 — Protezzjoni tal-interessi finanzjarji tal-Komunitajiet Ewropej — Artikolu 3 — Irkupru ta' rifużjoni fuq l-esportazzjoni — Żball tal-amministrazzjoni nazzjonali — Perijodu ta' preskrizzjoni)

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/7
            
         Sentenza tal-Qorti tal-Ġustizzja (It-Tieni Awla) tal-15 ta' Jannar 2009 (talba għal deċiżjoni preliminari tal-Bundesfinanzhof — il-Ġermanja) — Bayerische Hypotheken- und Vereinsbank AG vs Hauptzollamt Hamburg-Jonas
   (Kawża C-281/07) (1)
   
   (Regolament (KE, Euratom) Nru 2988/95 - Protezzjoni tal-interessi finanzjarji tal-Komunitajiet Ewropej - Artikolu 3 - Irkupru ta' rifużjoni fuq l-esportazzjoni - Żball tal-amministrazzjoni nazzjonali - Perijodu ta' preskrizzjoni)
   (2009/C 69/10)
   Lingwa tal-kawża: Il-Ġermaniż
   Qorti tar-rinviju
   Bundesfinanzhof
   Partijiet fil-kawża prinċipali
   
      Rikorrent: Bayerische Hypotheken- und Vereinsbank AG
   
      Konvenut: Hauptzollamt Hamburg-Jonas
   Suġġett
   Talba għal deċiżjoni preliminari — Bundesfinanzhof — Interpretazzjoni tal-ewwel sentenza tal-ewwel paragrafu tal-Artikolu 3(1) tar-Regolament tal-Kunsill (KE/Euratom) Nru 2988/95, tat-18 ta' Diċembru 1995, dwar il-protezzjoni tal-interessi finanzjarji tal-Komunità Ewropea (ĠU L 312, p. 1) — Applikabbiltà tat-terminu ta' preskrizzjoni previst mir-Regolament Nru 2988/95 fil-każ ta' rkupru ta' rifużjoni fuq l-esportazzjoni mħallsa wara żball tal-amministrazzjoni nazzjonali mingħajr ma l-operatur ekonomiku inkwistjoni ma jkun wettaq xi irregolarità.
   Dispożittiv
   Il-perijodu ta' preskrizzjoni ta' erba' snin previst fl-ewwel subparagrafu tal-Artikolu 3(1) tar-Regolament tal-Kunsill (KE, Euratom) Nru 2988/95 tat-18 ta' Diċembru 1995, dwar il-protezzjoni tal-interessi finanzjarji tal-Komunità Ewropea, mhuwiex applikabbli għal proċedura ta' rkupru ta' rifużjoni fuq l-esportazzjoni mħallsa indebitament lil esportatur minħabba żball tal-awtoritajiet nazzjonali meta dan tal-aħħar ma jkun wettaq ebda irregolarità fis-sens tal-Artikolu 1(2) ta' dan ir-regolament.
   
      (1)  ĠU C 211, 8.9.2007.